Narodil sa a vyrastal na Portugalskom ostrove Madeira. V pätnástich rokoch mu bol diagnostikoný srdcový problém (tachykardia). Kariéru seniora začal v Sportungu CP, predtým ako podpísal v roku 2003 zmluvu s Manchesterom United (MUFC). Po tom, čo vyhral vo svojej prvej sezóne v Anglicku prvú trofej, FA Cup, pomohol United vyhrať tri po sebe idúce tituly v Premier League, Ligu majstrov UEFA a Majstrovstvá klubov FIFA. Vo svojich 22 rokoch bol v nominácii na Zlatú loptu a Futbalista roku FIFA a v 23 rokoch tieto ceny po prvýkrát vyhral. V roku 2009 prestúpil za vtedajšiu rekordnú čiastku 94 miliónov € z Manchestru United do Realu Madrid. S Realom Madrid získal 15 trofejí, vrátane dvoch titulov v La Lige, dvoch v Copa del Rey a štyroch v Lige majstrov UEFA. Ako najlepší strelec v histórii Realu Madrid strelil 34 hetrikov v La Lige, vrátane ôsmich v sezóne &lt;a href="La%20Liga%202014/2015"&gt;2014/2015&lt;/a&gt; a je jediným hráčom, ktorý prekročil hranicu 30 gólov v šiestich po sebe idúcich sezónach v La Lige. Po príchode do Madridu skončil v ankete Zlatá lopta trikrát na druhom mieste za Lionelom Messim, jeho vnímaným rivalom, ešte predtým ako túto cenu získal dvakrát v rade v rokoch 2013 a 2014. Po tom čo viacnásobne v rade vyhral Ligu majstrov UEFA, zabezpečil si aj víťazstvá v ankete Zlatá lopta v rokoch 2016 a 2017. Po historickom treťom víťazstve v Lige majstrov UEFA v rade sa stal Ronaldo prvým hráčom, ktorý túto trofej získal päťkrát. V roku 2018 prestúpil do Juventusu za 100 miliónov €; najväčšia zaplatená čiastka talianskym tímom a najväčšia suma za hráča staršieho ako 30 rokov. Vo farbách Juventusu vyhral dvakrát Serie A a jedenkrát Supercoppa Italiana.